ddrg/super_eurlex huggingface dataset:
KOMISSION ASETUS (ETY) N:o 1502/90, annettu 1 päivänä kesäkuuta 1990, asetuksen (ETY) N:o 1767/82 muuttamisesta, siltä osin kuin se koskee vapaasti rajalla -arvojen mukauttamista ja tiettyjen juustojen erityisten tuontimaksujen muuttamista maidon markkinointivuodeksi 1990/1991



Virallinen lehti nro L 141 , 02/06/1990 s. 0005 - 0006

Suomenk. erityispainos Alue 3 Nide 32 s. 0208

Ruotsink. erityispainos Alue 3 Nide 32 s. 0208



KOMISSION ASETUS (ETY) N:o 1502/90, annettu 1 päivänä kesäkuuta 1990, asetuksen (ETY) N:o 1767/82 muuttamisesta, siltä osin kuin se koskee vapaasti rajalla -arvojen mukauttamista ja tiettyjen juustojen erityisten tuontimaksujen muuttamista maidon markkinointivuodeksi 1990/1991 EUROOPAN YHTEISÖJEN KOMISSIO, joka ottaa huomioon Euroopan talousyhteisön perustamissopimuksen, ottaa huomioon maidon ja maitotuotteiden yhteisestä markkinajärjestelystä 27 päivänä kesäkuuta 1968 annetun neuvoston asetuksen (ETY) N:o 804/68(1), sellaisena kuin se on viimeksi muutettuna asetuksella (ETY) N:o 3879/89(2), ja erityisesti sen 14 artiklan 7 kohdan, sekä katsoo, että tavoitehinnan ja kynnyshinnan laskun seurauksena maidon markkinointivuonna 1990/1991, olisi muutettava erityisten tuontimaksujen soveltamista tiettyihin maitotuotteisiin koskevista yksityiskohtaisista säännöistä 1 päivänä heinäkuuta 1982 annettua komission asetusta (ETY) N:o 1767/82(3), sellaisena kuin se on viimeksi muutettuna asetuksella (ETY) N:o 1225/90(4); muutoksissa täytyy ottaa huomioon maataloushintojen vähennyskertoimen soveltaminen, joka vaikuttaa maidon markkinointivuoden 1990/1991 alusta alkaen kynnyshintoihin ja vapaasti rajalla -hintoihin, 5 päivänä tammikuuta 1990 tehdyn valuutan uudelleenjärjestelyn vuoksi, myönnytykset, jotka yhteisö on antanut Turkille ja Kyprokselle, siltä osin kuin se koskee halloumi- ja tulum peyniri -juustojen tuontia yhteisöön, edellyttävät vähimmäistuontihinnan noudattamista; sen vuoksi olisi vapautettava mainitut juustot valuutantasausmaksusta, ja tässä asetuksessa säädetyt toimenpiteet ovat maidon ja maitotuotteiden hallintokomitean lausunnon mukaiset, ON ANTANUT TÄMÄN ASETUKSEN: 1 artikla Muutetaan asetus (ETY) N:o 1767/82 seuraavasti: 1 Korvataan 8 artiklan 1 kohta seuraavasti: " 1 Mitään valuutantasausmaksua ei sovelleta, kun liitteessä I olevassa b, c, d, g, h, i, j, m, n, o, p, s, u ja v kohdassa tarkoitetut tuotteet on luovutettu vapaaseen liikkeeseen."2 Korvataan liitteessä I olevat m, n, o, p, u ja v kohdat seuraavasti: ">TAULUKON PAIKKA> " 2 artikla Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä. Sitä sovelletaan 14 päivästä toukokuuta 1990. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 1 päivänä kesäkuuta 1990. Komission puolesta Ray MAC SHARRY Komission jäsen (1) EYVL N:o L 148, 28.6.1968, s. 13 (2) EYVL N:o L 378, 27.12.1989, s. 1 (3) EYVL N:o L 196, 5.7.1982, s. 1 (4) EYVL N:o L 120, 11.5.1990, s. 56
KOMISSION ASETUS (ETY) N:o 1684/90, annettu 21 päivänä kesäkuuta 1990, öljysiementen interventiota koskevista yksityiskohtaisista säännöistä annetun asetuksen N:o 282/67/ETY muuttamisesta



Virallinen lehti nro L 157 , 22/06/1990 s. 0032 - 0032

Suomenk. erityispainos Alue 3 Nide 32 s. 0260

Ruotsink. erityispainos Alue 3 Nide 32 s. 0260



KOMISSION ASETUS (ETY) N:o 1684/90, annettu 21 päivänä kesäkuuta 1990, öljysiementen interventiota koskevista yksityiskohtaisista säännöistä annetun asetuksen N:o 282/67/ETY muuttamisesta EUROOPAN YHTEISÖJEN KOMISSIO, joka ottaa huomioon Euroopan talousyhteisön perustamissopimuksen, ottaa huomioon rasva-alan yhteisestä markkinajärjestelystä 22 päivänä syyskuuta 1966 annetun neuvoston asetuksen N:o 136/66/ETY(1), sellaisena kuin se on viimeksi muutettuna asetuksella (ETY) N:o 1225/89(2), ja erityisesti sen 24 a artiklan 3 kohdan ja sen 26 artiklan 3 kohdan, sekä katsoo, että "00-lajikkeen" rapsin- ja rypsinsiementen ominaispiirre on niiden alhainen glukosinolaattipitoisuus, joka helpottaa niiden sekoittamista rehuihin; komission asetuksen N:o 282/67/ETY(3), sellaisena kuin se on viimeksi muutettuna asetuksella (ETY) N:o 98/90(4), 3 artiklan 4 kohdan ensimmäisessä alakohdassa vahvistetaan sallittu enimmäispitoisuus, joka on 20 mikromoolia yhdessä grammassa tämän nimityksen siemenille; saman kohdan toisessa alakohdassa säädetään kuitenkin tilapäisestä poikkeuksesta markkinointivuoden 1990/1991 loppuun saakka, jotta toimijat voisivat mukautua uusiin laatuvaatimuksiin; kokemus on osoittanut, että tämän mukautuksen mahdollistamiseksi olisi säädettävä uudesta poikkeuksesta, olisi pidennettävä asetuksen N:o 282/67/ETY 4 artiklassa säädetyn sen poikkeuksen voimassaoloaikaa, joka koskee yhteisen glukosinolaattipitoisuuden määritysmenetelmän käyttöä, ja tässä asetuksessa säädetyt toimenpiteet ovat rasvojen hallintokomitean lausunnon mukaiset, ON ANTANUT TÄMÄN ASETUKSEN: 1 artikla Muutetaan asetus N:o 282/67/ETY seuraavasti: 1) Korvataan 3 artiklan 4 kohdan toisessa alakohdassa ilmaisu "markkinointivuosina 1986/1987 1990/1991" ilmaisulla "markkinointivuosina 1986/1987 1991/1992". 2) Korvataan 4 artiklan toisessa kohdassa ilmaisu "markkinointivuosina 1986/1987 1989/1990" ilmaisulla "markkinointivuosina 1986/1987 1990/1991". 2 artikla Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 21 päivänä kesäkuuta 1990. Komission puolesta Ray MAC SHARRY Komission jäsen (1) EYVL N:o 172, 30.9.1966, s. 3025/66 (2) EYVL N:o L 128, 11.5.1989, s. 15 (3) EYVL N:o L 151, 13.7.1967, s. 1 (4) EYVL N:o L 12, 16.1.1990, s. 20
Komission asetus (ETY) N:o 1940/90, annettu 6 päivänä heinäkuuta 1990, hedelmä- ja vihannesalalla ostohintoihin sovellettavista mukautuskertoimista annetun asetuksen (ETY) N:o 3587/86 muuttamisesta



Virallinen lehti nro L 174 , 07/07/1990 s. 0033 - 0033

Suomenk. erityispainos Alue 3 Nide 33 s. 0049

Ruotsink. erityispainos Alue 3 Nide 33 s. 0049



KOMISSION ASETUS (ETY) N:o 1940/90, annettu 6 päivänä heinäkuuta 1990, hedelmä- ja vihannesalalla ostohintoihin sovellettavista mukautuskertoimista annetun asetuksen (ETY) N:o 3587/86 muuttamisesta EUROOPAN YHTEISÖJEN KOMISSIO, joka ottaa huomioon Euroopan talousyhteisön perustamissopimuksen, ottaa huomioon hedelmä- ja vihannesalan yhteisestä markkinajärjestelystä 18 päivänä toukokuuta 1972 annetun neuvoston asetuksen (ETY) N:o 1035/72(1), sellaisena kuin se on viimeksi muutettuna asetuksella (ETY) N:o 1193/90(2), ja erityisesti sen 16 artiklan 4 kohdan, sekä katsoo, että komission asetuksessa (ETY) N:o 3587/86(3), sellaisena kuin se on viimeksi muutettuna asetuksella (ETY) N:o 3593/89(4), vahvistetaan mukautuskertoimet niiden hintojen laskemiseksi, joilla ostetaan tuotteita, joilla on erilaiset ominaisuudet kuin perus- ja ostohinnan vahvistamisessa käytetyillä tuotteilla, asetuksen (ETY) N:o 1035/72 16 artiklan 4 kohdan mukaan mukautuskertoimet on määrättävä tasapainon säilyttämiseksi sen hinnan, jolla tuote ostetaan 19 artiklan mukaisesti, ja sen hinnan välillä, jonka viinirypäleiden tuottaja saa syötäväksi tarkoitetuista viinirypäleistä peräisin olevien viinien pakollisen tislauksen yhteydessä; tämän tavoitteen täyttymiseksi olisi mukautettava tälle tuotteelle vahvistettua kerrointa, Jonagored-omenalajikkeen hintojen kehitys yhteisön edustavilla markkinoilla viimeksi kuluneiden markkinointivuosien aikana edellyttää tämän lajikkeen mukautuskertoimen tarkistamista, ja hedelmien ja vihannesten hallintokomitea ei ole antanut lausuntoa puheenjohtajansa asettamassa määräajassa, ON ANTANUT TÄMÄN ASETUKSEN: 1 artikla Muutetaan asetus (ETY) N:o 3587/86 seuraavasti: 1 korvataan liitteessä IX b olevan kohdan ensimmäinen luetelmakohta seuraavasti: " - II 0,40", 2 lisätään liitteessä X olevan a kohdan ensimmäisessä luetelmakohdassa ilmaisun Jonagold jälkeen ilmaisu Jonagored. 2 artikla Tämä asetus tulee voimaan 1 päivänä elokuuta 1990. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 6 päivänä heinäkuuta 1990. Komission puolesta Ray MAC SHARRY Komission jäsen (1) EYVL N:o L 118, 20.5.1972, s. 1 (2) EYVL N:o L 119, 11.5.1990, s. 43 (3) EYVL N:o L 334, 27.11.1986, s. 1 (4) EYVL N:o L 350, 1.12.1989, s. 60
Komission asetus (ETY) N:o 1967/90, annettu 10 päivänä heinäkuuta 1990, salaattien, kähärä- ja siloendiivien ja paprikoiden laatuvaatimuksista annetun asetuksen (ETY) N:o 79/88 muuttamisesta



Virallinen lehti nro L 178 , 11/07/1990 s. 0013 - 0013

Suomenk. erityispainos Alue 3 Nide 33 s. 0055

Ruotsink. erityispainos Alue 3 Nide 33 s. 0055



KOMISSION ASETUS (ETY) N:o 1967/90, annettu 10 päivänä heinäkuuta 1990, salaattien, kähärä- ja siloendiivien ja paprikoiden laatuvaatimuksista annetun asetuksen (ETY) N:o 79/88 muuttamisesta EUROOPAN YHTEISÖJEN KOMISSIO, joka ottaa huomioon Euroopan talousyhteisön perustamissopimuksen, ottaa huomioon hedelmä- ja vihannesalan yhteisestä markkinajärjestelystä 18 päivänä toukokuuta 1972 annetun neuvoston asetuksen (ETY) N:o 1035/72(1), sellaisena kuin se on viimeksi muutettuna asetuksella (ETY) N:o 1193/90(2), ja erityisesti sen 2 artiklan 3 kohdan, sekä katsoo, että komission asetuksen (ETY) N:o 79/88(3), sellaisena kuin se on muutettuna asetuksella (ETY) N:o 2323/88(4), liitteessä II vahvistetaan paprikoiden laatuvaatimukset; eriväristen ja eri alkuperää olevien paprikoiden kysynnässä on tapahtunut kehitystä; laatuvaatimukset eivät saa aiheuttaa estettä laatutuotteiden kaupalle, ja sen vuoksi paprikoiden laatuvaatimuksia on muutettava kyseisen kehityksen huomioon ottamiseksi, ja tässä asetuksessa säädetyt toimenpiteet ovat hedelmien ja vihannesten hallintokomitean lausunnon mukaiset, ON ANTANUT TÄMÄN ASETUKSEN: 1 artikla Muutetaan asetuksen (ETY) N:o 79/88 liitettä II seuraavasti: 1) Muutetaan luvussa V olevaa A kohtaa seuraavasti: - lisätään ensimmäiseen alakohtaan seuraavaa: "Eriväristen paprikoiden sekoittaminen on kuitenkin sallittua, jos noudatetaan tasalaatuisuutta alkuperän, lajin, koon ja laatuluokan osalta ja jos kutakin väriä olevien paprikoiden määrä on sama." - korvataan toinen alakohta seuraavasti: "Enintään yhden kilogramman painoisten pienpakkausten osalta ei vaadita värityksen, koon tai lajin tasalaatuisuutta. Pidettäessä kaupan erivärisiä paprikoita tasalaatuisuutta ei vaadita alkuperän osalta." 2) Korvataan VI luvun B kohdan ensimmäinen luetelmakohta seuraavasti: "- 'Paprikoita` sekä hedelmien väri tai värit, jos sisältö ei ole näkyvissä." 2 artikla Tämä asetus tulee voimaan 1 päivänä marraskuuta 1990. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 10 päivänä heinäkuuta 1990. Komission puolesta Ray MAC SHARRY Komission jäsen (1) EYVL N:o L 118, 20.5.1972, s. 1 (2) EYVL N:o L 119, 11.5.1990, s. 43 (3) EYVL N:o L 10, 14.1.1988, s. 8 (4) EYVL N:o L 202, 27.7.1988, s. 38
Komission asetus (ETY) N:o 2029/90, annettu 16 päivänä heinäkuuta 1990, kemianteollisuudessa käytettävän sokerin tuotantotuen soveltamista koskevista yksityiskohtaisista säännöistä annetun asetuksen (ETY) N:o 1729/78 muuttamisesta



Virallinen lehti nro L 186 , 18/07/1990 s. 0005 - 0005

Suomenk. erityispainos Alue 3 Nide 33 s. 0059

Ruotsink. erityispainos Alue 3 Nide 33 s. 0059



KOMISSION ASETUS (ETY) N:o 2029/90, annettu 16 päivänä heinäkuuta 1990, kemianteollisuudessa käytettävän sokerin tuotantotuen soveltamista koskevista yksityiskohtaisista säännöistä annetun asetuksen (ETY) N:o 1729/78 muuttamisesta EUROOPAN YHTEISÖJEN KOMISSIO, joka ottaa huomioon Euroopan talousyhteisön perustamissopimuksen, ottaa huomioon sokerialan yhteisestä markkinajärjestelystä 30 päivänä kesäkuuta 1981 annetun neuvoston asetuksen (ETY) N:o 1785/81(1), sellaisena kuin se on viimeksi muutettuna asetuksella (ETY) N:o 1069/89(2), ja erityisesti sen 9 artiklan 6 kohdan, sekä katsoo, että neuvoston asetuksessa (ETY) N:o 1010/86(3), sellaisena kuin se on muutettuna asetuksella (ETY) N:o 1771/90(4), säädetään, että markkinointivuodesta 1990/1991 kemianteollisuudessa käytettäville sokerialan tuotteille myönnettävät tuotantotuet määritetään yksinomaan suhteessa sokerin maailmanmarkkinahintaan; tämän vuoksi on tarpeen mukauttaa komission asetuksessa (ETY) N:o 1729/78(5), sellaisena kuin se on viimeksi muutettuna asetuksella (ETY) N:o 748/89(6), annettuja soveltamista koskevia yksityiskohtaisia sääntöjä, ja tässä asetuksessa säädetyt toimenpiteet ovat sokerin hallintokomitean lausunnon mukaiset, ON ANTANUT TÄMÄN ASETUKSEN: 1 artikla Muutetaan asetuksen (ETY) N:o 1729/78 1 artiklaa seuraavasti: 1) Korvataan 2 kohta seuraavasti: "2 Edellä 1 kohdassa tarkoitettua vahvistamista varten 'viitekaudella` tarkoitetaan asetuksen (ETY) N:o 1010/86 4 artiklan 4 kohdan a alakohdassa tarkoitetun sokerin maailmanmarkkinahinnan määrittämisessä käytettävän valkoisen sokerin vientitukien toteamisen osalta ajanjaksoa, joka alkaa 1 kohdassa tarkoitettua jokaista määräaikaa välittömästi edeltävän vuosineljänneksen ensimmäisenä päivänä ja päättyy saman vuosineljänneksen viimeisen kuukauden 15 päivänä." 2) Korvataan 4, 5 ja 6 kohta seuraavasti: "4 Edellä 1 kohdassa tarkoitettujen kunkin vuosineljänneksen aikana 100:aa kilogrammaa valkoista sokeria kohti sovellettava tuotantotuki on yhtä suuri kuin sinä vuosineljänneksenä, jolle tuki vahvistettiin, sovellettavan yhteisössä vallitsevan sokerin hinnan ja kyseisenä viitekautena määritetyn sokerin maailmanmarkkinahinnan välinen erotus." 2 artikla Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 16 päivänä heinäkuuta 1990. Komission puolesta Ray MAC SHARRY Komission jäsen (1) EYVL N:o L 177, 1.7.1981, s. 4 (2) EYVL N:o L 114, 27.4.1989, s. 1 (3) EYVL N:o L 94, 9.4.1986, s. 9 (4) EYVL N:o L 163, 29.6.1990, s. 1 (5) EYVL N:o L 201, 25.7.1978, s. 26 (6) EYVL N:o L 80, 23.3.1989, s. 51
KOMISSION ASETUS (ETY) N:o 2249/90, annettu 31 päivänä heinäkuuta 1990, yksityiskohtaisista säännöistä herneitä, härkäpapuja ja makeita lupiineja koskevien erityistoimenpiteiden soveltamisesta annetun asetuksen (ETY) N:o 3540/85 muuttamisesta



Virallinen lehti nro L 203 , 01/08/1990 s. 0056 - 0056

Suomenk. erityispainos Alue 3 Nide 33 s. 0094

Ruotsink. erityispainos Alue 3 Nide 33 s. 0094



KOMISSION ASETUS (ETY) N:o 2249/90, annettu 31 päivänä heinäkuuta 1990, yksityiskohtaisista säännöistä herneitä, härkäpapuja ja makeita lupiineja koskevien erityistoimenpiteiden soveltamisesta annetun asetuksen (ETY) N:o 3540/85 muuttamisesta EUROOPAN YHTEISÖJEN KOMISSIO, joka ottaa huomioon Euroopan talousyhteisön perustamissopimuksen, ottaa huomioon herneitä, härkäpapuja ja makeita lupiineja koskevista erityistoimenpiteistä 18 päivänä toukokuuta 1982 annetun neuvoston asetuksen (ETY) N:o 1431/82(1), sellaisena kuin se on viimeksi muutettuna asetuksella (ETY) N:o 1104/88(2), sekä katsoo, että komission asetuksen (ETY) N:o 3540/85(3), sellaisena kuin se on viimeksi muutettuna asetuksella (ETY) N:o 1561/90(4), 9 artiklan a alakohdassa täsmennetään, että "yhdistäminen" on yksi toimenpiteistä, joiden perusteella kyseisiä tuotteita voidaan pitää käytettyinä siten, että ne ovat oikeutettuja tukeen; tukea voidaan maksaa, jos tuotteet on yhdistetty, toisin sanoen jalostettu ja sekoitettu rehun valmistamiseksi; voimassa olevat erikieliset toisinnot ovat epäselviä sen osalta, montaako tuotetta on sekoitettava tuotantotukioikeuden saamiseksi; tämä on täsmennettävä; on oltava selvää, että tuen maksamiseksi tuotteet on jalostettava peruuttamattomasti ja tehtävä sellaisiksi, että ne eivät ole oikeutettuja muihin tukihakemuksiin, ja tässä asetuksessa säädetyt toimenpiteet ovat kuivarehujen hallintokomitean lausunnon mukaiset, ON ANTANUT TÄMÄN ASETUKSEN: 1 artikla Korvataan asetuksen (ETY) N:o 3540/85 9 artiklan a alakohdan ensimmäinen luetelmakohta seuraavasti: " - on yhdistetty vähintään yhteen muuhun tuotteeseen rehun valmistamiseksi ennen kuin tai sen jälkeen, kun ne on rouhittu tai jauhettu taikka paahdettu tai jalostettu hiutaleiksi. Jalostuksella siementen ominaisuuksia on muutettava siten, että toimivaltainen toimielin voi varmistua siitä, että tällä tavoin jalostetuille siemenille ei voida hakea uudelleen tukea." 2 artikla Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä. Sitä sovelletaan 1 päivästä heinäkuuta 1990. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 31 päivänä heinäkuuta 1990. Komission puolesta Ray MAC SHARRY Komission jäsen (1) EYVL N:o L 162, 12.6.1982, s. 28 (2) EYVL N:o L 110, 29.4.1988, s. 16 (3) EYVL N:o L 342, 19.12.1985, s. 1 (4) EYVL N:o L 148, 12.6.1990, s. 9
Komission asetus (ETY) N:o 2409/90, annettu 14 päivänä elokuuta 1990, C-sokerin ja C-isoglukoosin vientiä koskevasta yksityiskohtaisesta erityissäännöstä



Virallinen lehti nro L 223 , 18/08/1990 s. 0010 - 0010

Suomenk. erityispainos Alue 3 Nide 33 s. 0112

Ruotsink. erityispainos Alue 3 Nide 33 s. 0112



KOMISSION ASETUS (ETY) N:o 2409/90, annettu 14 päivänä elokuuta 1990, C-sokerin ja C-isoglukoosin vientiä koskevasta yksityiskohtaisesta erityissäännöstä EUROOPAN YHTEISÖJEN KOMISSIO, joka ottaa huomioon Euroopan talousyhteisön perustamissopimuksen, ottaa huomioon sokerialan yhteisestä markkinajärjestelystä 30 päivänä kesäkuuta 1981 annetun neuvoston asetuksen (ETY) N:o 1785/81(1), sellaisena kuin se on viimeksi muutettuna asetuksella (ETY) N:o 1069/89(2), ja erityisesti sen 26 artiklan 3 kohdan, sekä katsoo, että asetuksen (ETY) N:o 1785/81 26 artiklassa säädetään, että C-sokeri, jota ei siirretä seuraavaan markkinointivuoteen mainitun asetuksen 27 artiklan nojalla, ja C-isoglukoosi on vietävä sellaisenaan ilman tukea tai maksua, olisi täsmennettävä, että tuontia Saksan demokraattiseen tasavaltaan ei voida pitää tässä mielessä vientinä ottaen huomioon Saksan demokraattisen tasavallan kanssa käytävää maatalous- ja kalastusalan kauppaa koskevista siirtymätoimenpiteistä annetun neuvoston asetuksen (ETY) N:o 2060/90 soveltamista koskevista yksityiskohtaisista säännöistä 31 päivänä heinäkuuta 1990 annetun komission asetuksen (ETY) N:o 2252/90(3), ja tässä asetuksessa säädetyt toimenpiteet ovat kyseisten hallintokomiteoiden lausuntojen mukaiset, ON ANTANUT TÄMÄN ASETUKSEN: 1 artikla Asetuksen (ETY) N:o 1785/81 26 artiklaa sovellettaessa tuontia Saksan demokraattiseen tasavaltaan ei pidetä vientinä. 2 artikla Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 14 päivänä elokuuta 1990 Komission puolesta Ray MAC SHARRY Komission jäsen (1) EYVL N:o L 177, 1.7.1981, s. 4 (2) EYVL N:o L 114, 27.4.1989, s. 1 (3) EYVL N:o L 203, 1.8.1990, s. 61
KOMISSION ASETUS (ETY) N:o 2432/90, annettu 21 päivänä elokuuta 1990, yksityiskohtaisista säännöistä puuvillan tukijärjestelmän soveltamisesta annetun asetuksen (ETY) N:o 1201/89 muuttamisesta



Virallinen lehti nro L 228 , 22/08/1990 s. 0023 - 0023

Suomenk. erityispainos Alue 3 Nide 33 s. 0201

Ruotsink. erityispainos Alue 3 Nide 33 s. 0201



KOMISSION ASETUS (ETY) N:o 2432/90, annettu 21 päivänä elokuuta 1990, yksityiskohtaisista säännöistä puuvillan tukijärjestelmän soveltamisesta annetun asetuksen (ETY) N:o 1201/89 muuttamisesta EUROOPAN YHTEISÖJEN KOMISSIO, joka ottaa huomioon Euroopan talousyhteisön perustamissopimuksen, ottaa huomioon Kreikan liittymisasiakirjan ja erityisesti sen puuvillaa koskevan pöytäkirjan N:o 4, sellaisena kuin se on viimeksi muutettuna asetuksella (ETY) N:o 4006/87(1), ottaa huomioon puuvillan tukijärjestelmän yleisistä säännöistä 27 päivänä heinäkuuta 1981 annetun neuvoston asetuksen (ETY) N:o 2169/81(2), sellaisena kuin se on viimeksi muutettuna asetuksella (ETY) N:o 791/89(3), ja erityisesti sen 11 artiklan, sekä katsoo, että komission asetuksen (ETY) N:o 1201/89(4), sellaisena kuin se on muutettuna asetuksella (ETY) N:o 2733/89(5), 6 artiklan toisessa kohdassa määritetään rajat, joissa puuvillan tosiasiallinen tuotanto ja arvioitu tuotanto on otettava huomioon näiden välisen eron laskemiseksi markkinointivuosille 1987/1988, 1988/1989 ja 1989/1990 Kreikan liittymisasiakirjaan liitetyllä pöytäkirjalla N:o 4 käyttöön otetun puuvillan tukijärjestelmän mukauttamisesta 2 päivänä heinäkuuta 1987 annetun neuvoston asetuksen (ETY) N:o 1964/87(6), jossa säädetään tuen määrän vähennyksen rajoittamisesta näiden kolmen markkinointivuoden osalta, sellaisena kuin se on viimeksi muutettuna asetuksella (ETY) N:o 1357/90(7), 2 artiklan 2 kohdan toisen alakohdan mukaisesti; asetuksen (ETY) N:o 1964/87 viimeisimmän muutoksen johdosta tätä tuen määrän vähennyksen rajoitusta jatkettiin markkinointivuoteen 1990/1991; tästä syystä asetuksen (ETY) N:o 1201/89 6 artiklan toinen kohta olisi mukautettava, ja tässä asetuksessa säädetyt toimenpiteet ovat pellavan ja hampun hallintokomitean lausunnon mukaiset, ON ANTANUT TÄMÄN ASETUKSEN: 1 artikla Muutetaan asetuksen (ETY) N:o 1201/89 6 artiklan toinen kohta seuraavasti: 1) korvataan ensimmäisessä luetelmakohdassa ilmaisu "ja 1989/1990" ilmaisulla ", 1989/1990 ja 1990/1991"; 2) korvataan toisessa luetelmakohdassa ilmaisu "ja 375 000 tonnia" ilmaisulla ", 375 000 tonnia ja 375 000 tonnia". 2 artikla Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä. Sitä sovelletaan markkinointivuodesta 1990/1991. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 21 päivänä elokuuta 1990. Komission puolesta Ray MAC SHARRY Komission jäsen (1) EYVL N:o L 377, 31.12.1987, s. 49 (2) EYVL N:o L 211, 31.7.1981, s. 2 (3) EYVL N:o L 85, 30.3.1989, s. 7 (4) EYVL N:o L 123, 4.5.1989, s. 23 (5) EYVL N:o L 263, 9.9.1989, s. 15 (6) EYVL N:o L 184, 3.7.1987, s. 14 (7) EYVL N:o L 134, 28.5.1990, s. 22